Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Ulkoministeri Lieberman varoitti, että ulkoiset poliittiset päätökset -
ja ulkomaiden yksipuoliset päätökset tunnustaa palestiinalaisvaltio -
neuvottelujen raamien ulkopuolella vain sabotoivat ratkaisupyrkimyksiä.
USA:n ulkoministeri vaati rauhanprosessin jatkamista.
Hän kutsui neuvotteluja elintärkeiksi taistelussa äärimmäisyyttä vastaan.
13-vuotias palestiinalaispoika kuoli eilen Israelin armeijan tulituksessa -
heitettyään polttopullon yhteenotoissa Beit Liqyassa Länsirannalla.
Ulkoministeri Lieberman tapasi Italian ulkoministeri Federica Mogherinin, -
joka on nimetty EU:n seuraavaksi ulkopoliittisten asiain päälliköksi.
Lieberman kommentoi sitä, että Ruotsi, Iso-Britannia ja Venäjä -
ovat nostaneet esiin palestiinalaisvaltion tunnustamisen.
Hän sanoi, että Israel pelkää trendin johtavan EU-päätökseen asiasta.
Lieberman korosti, että ratkaisu voidaan saavuttaa -
vain suorilla Israelin ja palestiinalaisten neuvotteluilla.
Hän varoitti, että ulkoiset poliittiset päätökset -
tunnustaa palestiinalaisvaltio neuvottelujen raamien ulkopuolella -
vain sabotoivat ratkaisupyrkimyksiä.
Israelin ja Italian ulkoministerit keskustelivat myös -
Iranin ydinuhkasta ja taistelusta ISILiä vastaan.
USA:n ulkoministeri Kerry kutsui jatkamaan -
Israelin ja palestiinalaisten rauhanprosessia.
Hän kutsui neuvotteluja elintärkeiksi taistelussa äärimmäisyyttä vastaan.
Kerry on juuri palannut Euroopan- ja Egyptin-kiertueelta.
Egyptissä hän osallistui konferenssiin Gazan kunnostuksesta.
Siellä hän kutsui Israelia ja pales- tiinalaisia palaamaan neuvotteluihin.
USA:n ulkoministeriön Id al-Adha -muslimijuhlassa -
Kerry huomautti sen tärkeydestä, -
että osapuolet löytävät keinon kahdelle valtiolle, -
jotka voivat elää rinnakkain niin että kummankin toiveita kunnioitetaan.
Kerry totesi uskovansa yhä, että rauha on mahdollinen.
Kerry varoitti, että ratkaisematon Israelin ja palestiinalaisten konflikti-
kiihdyttää värväystä ISILiin.
Hän selitti, että jokainen johtaja Lähi-idässä on korostanut tarvetta -
saavuttaa rauha Israelille ja palestiinalaisille, -
mitä he väittävät islamistijärjestöjen värväyksen -
sekä katulevottomuuksien lähteeksi.
USA, EU ja Turkki ovat keskustelleet viikkoja -
Turkin osasta ISILin vastaisessa taistelussa Irakissa ja Syyriassa.
Keskusteluissa lienee tapahtunut läpimurto.
Turkki on kieltäytynyt käyttämästä maajoukkojaan ISILiä vastaan -
ilman länsimaiden vakuuksia.
USA:n ja EU:n komento-osastojen tiimi lopettelee juuri keskusteluja.
Tänään oli viimeinen päivä, ja he taisivat jo lähteä.
Ymmärsin saamistani tiedoista, että keskustelut menivät todella hyvin.
Niissä keskityttiin pohtimaan muita keinoja Turkin osallistua tähän.
ISILin ja kurdipuolustajien taistelujen kiihtyessä Turkin lähellä Kobanissa -
USA:n johtama liittouma jatkoi iskuja ISILiä vastaan.
USA teki 14 ilmaiskua Kobanin lähellä eilen ja tänään.
Alustavien raporttien mukaan iskut osuivat 19 ISIL-rakennukseen, -
2 komentopaikkaan, 3 taistelu- ja 3 tarkka-ampuja-asemaan, -
yhteen järjestäytymispaikkaan sekä yhteen raskaaseen konekivääriin.
Turkki on pidättäytynyt liittymästä ISILin vastaiseen taistoon Kobanissa.
Turkki on ollut huolissaan PKK-kurdiryhmän osallisuudesta.
Ryhmä on taistellut aseellisesti kurdien oikeuksien puolesta Turkissa.
Turkki, EU ja USA pitävät PKK:ta terroristiryhmänä.
Turkin sotalentokoneet iskivät tiistaina kapinallisiin kurdikohteisiin, -
sen jälkeen kun armeija kertoi joutuneensa PKK:n iskun kohteeksi.
Turkki riskeerasi 30 vuotta kestäneen ja 40 000 ihmistä tappaneen -
konfliktin sytytyksestä uudelleen. Se päättyi kaksi vuotta sitten.
13-vuotias palestiinalaispoika kuoli eilen Israelin armeijan tulituksessa -
heitettyään polttopullon yhteenotoissa Beit Liqyassa Länsirannalla.
Väkivaltaisuudet puhkesivat, kun Israelin joukot astuivat kylään -
palestiinalaisten heiteltyä kiviä turva-aitaan.
Israelin armeijan Juudean ja Samarian osaston alustava tutkimus paljasti, -
että paikalliset palestiinalaiset alkoivat heitellä palopommeja -
armeijan maastoautoja kohti, kun ne olivat lähdössä alueelta.
Kun yksi palopommeista heitettiin läheltä, -
joukot kokivat henkensä olevan uhattuna ja avasivat tulen.
Sotilaat eivät loukkaantuneet.
Sotapoliisi tutkii tapauksen.
Jerusalemissa heitettiin neljä palopommia asuintaloa kohti.
Toisaalla vandaalit heittivät palopommeja poliisiautoa kohti -
sekä Itä-Jerusalemin Silwanin arabiasukkaan autoa kohti.
Israelilaisten ja palestiinalaisten jännitteet -
ovat kiristyneet lähipäivinä palestiinalaisten syytellessä, -
että Israel rajoittaa epäreilusti pales- tiinalaisten pääsyä Temppelivuorelle.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Shabbat shalom! Nähdään maanantaina!
Suomennos: Maija Tuukkanen